﻿ 1 POVESTEA PRINTULUI DE AUR A fost o dată o fată de împărat mare şi tare Nu ştiu să fi avut un nume anumit Împăratul ăsta Vecinii săi se numeau : “Roşu-împărat”, “Verde-Împărat” , “ Mov Împărat “ El, tatăl fetii de împărat, nu avea o culoare anumită Mai precis, avea pe rînd, culoarea care se cerea la un moment dat Tocmai de aceea era “mare şi tare “ Un barosan Cînd i-a venit fetei vremea de măritat, ta-su’ a făcut mare anunţ mare Şi pentru că deja se lăţise vestea despre despre averea şi poziţia influentă a lu’ tătîne- su şi înţeleapta lui lipsa de culoare anumită, a început să plouă cu peţitori Mai conta ca fata era frumuşică ?! Toate fetele de 16 ani sunt frumuşele Mai ales cele care cred despre sine că sunt urâte ! Da’, întâmplător, fata de împărat despre care vorbim aici era chiar drăguţă Aşa că, a început să plouă cu peţitori Toţi Feţi Frumoşi, toţi Fii de Împăraţi nevoie mare Acu’ , ta-su’, Împăratu’ , era în belea, că pe oricine ar fi ales, se supărau ceilalţi şi vorba aia chiar cu nunta la spital sau mai rău, la război, nu se făcea Şi nu asta era ideia Aşa că ce s-a gîndit el în jacuzzi-ul său împărătesc ? “ Cum să fac eu, ca om gospodar, să găsesc fetii un bărbat mai de doamne-ajută că-i ştiu eu pe Feţii ăştia de Împăraţi cum sunt se duc cu BMW-ul lu’ ta-su’ la Sexi club, cine ştie ce fac pe-acolo, cu cine se înhăitează şi pe urmă dai telefoane de se-nroşeşte firul să-i scoţi de la procuratură, fără să te larte toată presa Ia mai bine să mă lămuresc eu ce mai ştiu ei să facă şi în afară de a se împăuna cu împărăţia lu’ ta-su’ “ [N-am să mai scriu Impărat sau Împărăţie cu literă mare, că…] 2 Zis şi făcut A emis o ordonanţă împărătească [ de-acolo se trag ordonanţele vezi bine ! ] că oricine va vrea s-o peţească pe fie-sa, să facă bine şi să construiască în 24 de ore un pod cu totul şi cu totul de aur, de la palatul lui ca împărat - tată şi pînă acasă la ta- su’, viitor cuscru După aia I-o da fata, jumate de împărăţie şi eventual unul dintre iahturile împărăteşti parcate la Monte Carlo Asta opţional, funcţie de cum s-o purta băiatul în noaptea nunţii Că fata deh, nu era chiar la prima abatere şi dacă ieşea iar supărată dimineaţa din dormitor fugărind pe împărat pe terasele castelului să rîdă toată curtea din nou ? Că se mai întîmplase… Adică, fata i-o plăcea- nu i-o plăcea, jumate din împărăţie i-o trebui- nu i-o trebui , da’ un ditamai iahtu’ cu plinul făcut şi parcarea plătită în golf la Monte Carlo, deh, făcea să depui puţin “efffffffort “ , nu?? ! Peţitorii au crîcnit, s-au zborşit şi taţii lor la telefoanele mobile, era cît p-aci să plece toată lumea acasă Da’ veni primul ministru împărătesc, se ploconi la picioarele tronului şi ridicînd ambele sprîncene începu să se tragă de ele : “Măria Ta, se duce economia de rîpă, Măria Ta Dăm faliment dacă pleacă toată liota asta bogată pe la castelele lor Vă daţi seama cîte hoteluri abia şi-au închiriat apartamentele de lux , cîte localuri vor rămîne fără clienţi, cîte buticuri nu-şi vor mai vinde suvenirurile ,cîte bănci vor sta degaba, pînă şi bursa, Măria Ta va scoate acţiuni de pe piaţă şi îndrăznesc să vă reamintesc…[se curbă pînă la papucul imperial primul ministru] , multe din aceste afaceri sunt ale noastre, prin largheţea Măriei Voastre desigur… Ce ne facem Măria ta, ce ne facem ?? “ Împăratu’ tăcu vădit încurcat Ministrul avea perfectă dreptate Începu să se scarpine împăratu în barba-I sură şi jumulită de atîtea decizii grele, cîte o fi avut de luat de-a lungul vieţii Că amîndoi aveau cîte un tic : ministrul se trăgea de sprîncene, iar împăratu-şi jumulea barba, ca puful de la puii proaspăt tăiaţi Deci tocmai cînd se gîndea împăratu cum să dreagă toată tărăşenia asta cu peţitu’, cu măritatu, cu 3 oaspeţii şi cu afacerile externe, că aici era toată buba, tocmai cînd se bombănea pe sine că de ce s-o fi lăcomit el la atîta aur, că I-o rămîne fata nemăritată cu acte, să-şi împletească cosiţă albă cu fel de fel de hăndrălăi în bătătura castelului, na, că intră în sala de audienţe împărăteşti un Ţăran Un Ţăran oarecare Nu, că altfel era curat îmbrăcat, da se vedea că e om simplu din popor În prima clipă se gîndi împăratu să-l dea afară, dar primul ministru tuşi, iar măria sa îşi aminti că e în orele de audienţă, şi-apoi, dacă trecu Ţăranu de atîtea controale, ia să vedem ce-o mai vrea şi ăsta Măcar aşa, să mai aibă timp de gîndire la ce zisese ministrul Şi, de ce nu, ca să-şi facă nouă campanie electorală, îl întrabă neatent: “-Ce vrei omule de la Noi, de-ai bătut atîta drum pînă aici”? Ţăranu sfios dar nu prea, îşi drege vocea strîngînd căciula în mîini şi zice : “ Apoi să mă ierţi Măria Ta, Eu am venit că m-a trimes Fiu-meu s-o peţesc pe fată ”- De atîta cutezanţă, împăratu se miră aşa de tare că nici n-a apucat să se supere Între noi fie vorba, supărările împărăteşti, au şi ele doza lor de profesionalism Dacă nu e neaapărată nevoie ce atîta enervare, nu? Mai ales gîndind la avantajele aparent democratice ale evenimentului, după ce-a chibzuit o clipă, îşi aruncă privirea prin sala de audienţe care gemea de curteni cu respiraţia tăiată Vezi, să vadă ce-o zice împăratu’ la asemenea neobrăzare nemaiauzită, să aibe ce da imediat la cotidianul împărăţiei… -“Omule, se aşeză mai comod împăratu în jilţ, oi fi auzit că oricine vrea să-mi peţească fata, are a construi un pod cu totul şi cu totul de aur de la el de acasă şi pînă în faţa picioarelor mele Crezi tu [ridică a ironie împăratu sprînceana cu care le curta în tinereţe pe domniţe] că Fiul tău care văd că nu s-a deranjat să vie personal în faţa Noastră în peţit, va putea face o astfel de măiestrie în numai 24 de ore? Că uite, îl întrerupse împăratu pe ţăranu care dădea să răspundă, fii gogonaţi de regi şi împăraţi ca mine, mai că se întorc acasă cu armurile între picioare ?! Hm?” 4 Curtenii văzînd că nu prea au cu ce-l ponegri la ziar pe împărat că deh, şanse egale de reuşită, alea-alea… întoarseră toţi deodată capul, ca la tenis, către Ţăran Poate de acolo o ieşi vreo bîrfă, că oricum, chestia era de prima pagină ! Spre crescînda lor uluire, în loc să-l vadă pe Ţăran aruncîndu-se la pămînt de grozăvia celor auzite, nu le veniră să-şi creadă ochilor că-l văd pe om relaxîndu-se într-un zîmbet absolut încîntat Ba, îl şi aud zicînd: “_Păi dacă-i numai de-atît eu pot să plec acasă cu vestea cea bună pentru Fiul meu, Măria Ta “ –“ Zău?” se miră sincer împăratu “_Zău!” zîmbi din nou Ţăranu “_Ştiţi, vă rog să-l scuzaţi pe Fiu-meu că m-a trimes pe Mine înainte Da ştiţi la noi, se mai ţine socoteala vechii tradiţii… Băiatu’ a înţeles că atîta vreme cît va mînca mămăligă sub acoperişul meu, face ca Mine Cînd o fi la casa Lui, zîmbi Ţăranu şugubăţ, o face tot ca Mine, că ştiţi vorba aia, -“fiecare face ce- a văzut la Tată-su făcut”…Tot aceea va face şi el”- se lungea la vorbă ţăranu Numa vă rog să-mi spuneţi cînd încep acele 24 de ore Măria Ta, “- ţinu să precizeze Ţăranu liniştit, scoţînd de la chimir şi deschizînd un ceas elveţian de buzunar în trei capace gravate manual, cu totul şi cu totul de aur În mod normal, s-ar fi făcut pariuri : ori e vorba despre un ceas de colecţie, probabil un Rolex de comandă specială, autentic, sau o amărîtă de copie chinezească de tarabă Dar curtenii erau muţi Împăratu mai mut Da’ gîndea : “_ Na că mi-am găsit nănaşu’! Aşa-mi trebuie! Te pomeneşti că fie-su e acţionar la vreuna din firmele astea de exploatare minieră în război cu ecologiştii şi are aur să- mi facă podul fără acte în regulă ! Nu că n-aşi avea ce face cu auru’, că-l dau la topit şi-ngroş visteria, dar, dacă-o fi vreun proaspăt îmbogăţit de-ăsta cu vilă la Băneasa şi lume interlopă în spatele lui de mi-o rîde în nas cu toată coroana mea de împărat… Ce mă fac de-o trebui să mă ridic eu în picioare cînd o veni EL la masă ? “ 5 Tăcea toată curtea că n-aveau voie să-l întrerupă pe măria sa cînd gîndea aşa profund : nu e că se întîmpla foarte des În schimb se supăra des împăratu, chema gîdele să-şi fluture sabia Ningea, mai dădea jos din funcţii, mai te lingeai pe bot de dulceţuri din avutul împărăţiei…Doar primul ministru căruia-i ghiorăiau maţele de foame, îndrăzni să ridice mîneca de la anteriu Era trecut de prînz bine şi oricum era absurdă toată povestea asta Tactica ridicării de mînecă era un limbaj tainic pentru curtenii versaţi : însemna un prim avertisment de “atenţie”; dacă nu dădea roade ,dacă împăratu nu era atent la acest semnal discret, urma pasul doi : ducerea mînecii cu tot cu mînă spre gură Dacă nici asta nu atrăgea atenţia măriei sale, trebuia neaapărat recurs la forma supremă de îndrăzneală pe care abia dacă primul ministru şi-o permitea : o tuse progresivă, care putea, în caz excepţional culmina cu un strănut artistic De data asta primul ministru se întrecu pe sine : execută cel mai straşnic "hapciu" pe care împărăţia îl auzise vreodată Mulţi se speriară Se sperie şi împăratu care uitase de ce tăcea –“ Unde rămăsesem ?” întrebă în şoaptă suveranul - “La cînd încep cele 24 de ore Mărite”… şopti primul ministru “ Păi, să înceapă chiar de-acum Şedinţa se suspendă” se ridică important împăratu’ Se ploconiră miniştrii, curtenii, toată asistenţa Numai Ţăranu îşi permise un semn din mînă ca un “să trăieşti megieşe “, chestie care absolut nu se făcea la capete încoronate, şefi de mafie sau preşedinţi de state, dar deh, Ţăranu nu avea uzanţa curţilor mari- se vede…Ori ?! Nu dormi bine împăratu Nu-i priise nici masa de seară deşi ceru la masă “ de regim”: fructe de mare rare Nu ştia săracu că astea fac rău, mai ales stridiile în luni cu “R” ( Sept -mai ) Una peste alta, avu coşmaruri Se făcea cum se face în vise, că se trezea în zori cu podul de aur şi trebuia să dea fata de împărat după fiu de oarecare…Mîndreţe de fată cu educaţie pe sponci, toată numai fir de borangic şi nazuri…Cînd îşi aminti însă şi de iahtul lui preferat, ăla parcat la Monte Carlo, nici nu mai vru să deschidă ochii de supărare Simţea prin pleoape că se luminase bine de 6 ziuă Pasămite chiar îi era tîrşă să se uite dincolo de perdele încă nedeschise , c-o vedea podul de aur făcut şi ştii cum e cu presimţirile…! Fiindcă se făcuse tîrziu, intră valetul în vîrful picioarelor, să-i ia ţucalul de sub pat, că s-o fi umplut de atîta insomnie –“Ce e pe afară mă?” scoase împăratu , de sub plocadul de blană scumpă, un glas bolnav “- E, măria ta “! —“Ce e ?” întrebă stăpînul mai plin “ Păi, ce-a poruncit Măria ta să fie “- “Mă ! Nu mă fierbe că-ţi dau cu ţucalu’-n cap mă!” De groază că-şi udă peruca cea nouă încă de dimineaţă, valetul se retrase în plecăciune cu spatele pînă ajunse la o distanţă sigură, şi-n timp ce trăgea perdelele uriaşelor ferestre, începu : “ Aur, Măria ta, aur de 24 de carate L-a verificat bijutierul regal A mai zis bijutierul că e păcat că nu e de 18 carate că e prea moale la 24 de carate şi se îndoaie la cîtă lume se flendure deja pe pod ,de colo-colo Veniţi şi vă uitaţi, că-şi face soarele freza în el de vreo două ore bune ” Nu-i venea, dar se sculă împăratu, îşi puse halatul Valentino şi se duse să se uite în silă, pe ferestre Aşa-s oamenii, întîi vor pod de aur şi cînd îl au, printr-o excepţie a sorţii, se scîrbesc de el…Cu toată nevrerea, trebui să iasă afară împăratu’, să calce pe pod după ce-I făcură curtenii loc cu infinite plecăciuni, trebui să ia cunoştinţă de existenţa unui pod cu totul şi cu totul de aur întins de nu vedeai unde se sfîrşeşte Cele mai frumoase prezentatoare tv veniră în maşinile decapotabile să se pozeze cu fata de împărat, membrii din opoziţie îşi dădeau bineţe de ochii lumii, ajutoare spilcuite de bucătari începeau să umble cu tăvile pline de şampanie, ce mai, începea mare serbare, mare… Ieşiseră toţi : feţii de împărat veniţi în peţit, body garzii mascaţi, suitele imperiale, damele de companie, soţiile şi amantele tuturor, artiştii invitaţi să distreze mulţimile, 7 presa regală şi ziariştii acreditaţi din străinătate, ambasadorii cu funcţionarii respectivi, oamenii de la catering, florarii, cameristele, curtenii nu mai spun, bucătarii, grăjdarii, cioplitorii în marmură, pictorii curţii, meşteri blănari, pielari, croitorii, făuritorii de arme şi armuri, jupuitorii de pene de struţ pentru coifuri, pînă şi băieţii de la computerele regale lăsară telegraful, ce mai, toată lumea disponibilă în împărăţie ieşi să vadă minunea Din case, neputincioşii sau bolnavii urmăreau transmisia în direct la radio sau la postul local Tv de maximă audienţă De la balcon, viitoarea mireasă se rîzgîia scîncind că nu e destul de aurie rochia ei cea nouă, că bijuteriile ei Cartier nu sunt destul de exclusive , că alea-alea…Cînd deodată, ce văzură toţi la capătul celălalt al podului ? Pe Ţăran, cum se uită cu mîna streaşină în zare după împăratu’ care călca nemulţumit pe pod Se apropie Ţăranu şi nu tu plecăciune, nu tu bună dimineaţa, întrebă aşa direct : “_Ei , ce zici Măria ta , batem palma ? “ Cu tot podul lui, ar fi trebuit să ceară audienţă, să dea secretarei un parfum şi-un pachet de cafea, să ia bon de ordine pentru anul viitor, să nu piardă bonul pînă atunci şi mai ales, să nu se schimbe împăratu între timp Da’ ia uite cum întreabă aşa, firesc, ca de la bărbat la bărbat…Ar fi făcut nazuri împăratu despre pod, I-ar fi găsit el cusururi dar fie-sa strigă de la balcon : “ Gata tată, mărită-mă, că mi s-a urît să mă bronzez la San Morriz tot cu voi “! Ca şi cum ar fi vorbit gura fără el, împăratu’ zise doar “ Batem” - “ Bine , Măria ta” zise firesc Ţăranu dînd să se retragă “ Măi omule, de fapt, cum te cheamă ?” se trezi întrebînd împăratu “_ Eu sunt Tatăl Fiilor mei ” răspunse după o ezitare Ţăranu “Uite ce e omule, strigă neînţelegînd împăratu’, eu vreau să văd băiatu’ ” “E aici Iată-L “ 8 Deodată , toată adunarea văzu un Tînăr înalt, subţire, îmbracat într-o camaşă lungă ţesută dintr-un singur fir de lînă, fără cusătură, care atîrna zdrenţuită şi însîngerată pînă jos, la picioarele Sale goale ce purtau urmele unor răni recente Ca şi picioarele, palmele mîinilor Sale păreau să fi fost străpunse de nişte ţepuşe Rumoarea şi rîsetele nuntaşilor se stingeau pe măsură ce ochii lor se ridicau către privirea Sa nefiresc de tristă, încadrată de lacrimi lungi de sînge care plecau din rănile unor spini adînc înfipţi în pielea tîmplelor Sale palide Dinţii spinilor rînjeau într-o coroană împletită din crengi ţepoase şi picurau sudoare însîngerată pe lîna cămeşii al cărui spate era brăzdat de lovituri viclene de bici “IATĂ, ACESTA ESTE MIRELE ” !! Mulţimea încremeni într-un “stop cadru” fără sunet Ca o peliculă de film oprită brusc pe masa de montaj Tînărul înaintă însă calm părînd că nici nu atinge podul de aur cu strălucirea rubinie a picăturilor de sînge proaspăt Apoi se pierdu prin mulţimea încremenită Prinţesa leşină, împăratu chibzui dacă să facă apoplexie pe loc sau într-un sanatoriu din America de Nord, ziarele începură să editeze cu litere de-o şchioapă, nuntaşii se repeziră la mesele întinse încărcate de bunătăţi, feţii de împărat respinşi dădură interviuri acide că se simţeau răzbunaţi, într-un cuvînt, chestia era vărsată Cîndva avocaţii regali semnară şi actele de nuntă, undeva, într-un ungher al biroului regal Afară însă, încă se întindea podul de aur, cît digul ăla de-l construiesc chinezii , să mute Rîul Galben de nevoia unei super hidrocentrale Asta pînă-şi va fi luat Mirele, mireasa, Acasă… Prinţesa se trezi mai pe seară din leşin Aplecat asupra ei, un preafrumos Prinţ facut cu totul şi cu totul dintr-o Lumină de Aur , o mîngîia pe frunte 9 “ Ah, e tare farsa asta ! gîndi prinţesa Cine-o fi pus-o la cale ?” “ Nu e o farsă, fiica Mea” zise blînd Prinţul cu ochi senini şi adînci , ştiind la ce se gîndeşte fata “Sunt EU, Mirele tău Am venit să te iau în Împărăţia Mea ” adăugă Prinţul care pasă-mi-te , era năzdrăvan Între timp, fata dădu cu ochii de o haină care, aşa pusă pe braţul jilţului de lîngă şemineu arăta ca o silueta umană din care plecase de mult persoana “Asta e una dintre hainele pe care le port pînă în ziua în care cineva caută Dragostea cu tot sufletul Acela mă caută de fapt pe Mine, fără să ştie În ziua aceea, Eu mă voi arăta celui care mă va fi iubit fără să Mă vadă, aşa cum sunt Eu, în Împărăţia Mea Să ştii că şi aspectul cu care Mă vezi tu acum, e tot o haină Am îmbrăcat-o pentru că iubind aurul, îţi e mai familiară imaginea şi te poţi uita astfel la Mine “ Dar fata de împărat, după ce că nu fu atentă şi nu înţelese nimic din ce-I spusese Prinţul, mai avu şi o idee : se ridică, se îndreptă spre jilţul de lîngă şemineu şi gîndi : “Cum să nu arăt eu la toată lumea de afară, ce noroc a dat peste mine ?! Păi cine se mărită cu un Prinţ făcut cu totul si cu totul din aur dacă nu o prinţesă ? Ia să le şterg eu la invitaţi rîsul cu care , uite, încă mai umplu curţile împărăteşti, obligînd pe bărbatul ăsta nou al meu să se arate, aşa cum îl văd eu acum: fără pielea asta care nu are nici măcar etichetă de firmă…” şi pînă să întindă Prinţul Mîna către ea, nici una nici două, hîrşti cu pielea mătăsoasă în flăcările înalte din şemineu “Ce-ai făcut amărîto ?! Eu te iert, că nu ştii ce faci, dar nu te mai pot lua cu Mine peste podul de aur că nu se împliniseră încă Timpurile pentru tine…Ai să mă cauţi şapte ani, peste şapte mări şi şapte ţări, pînă Mă vei regăsi “ auzi fata, ca un ecou, glasul preafrumosului Prinţ din Lumina de Aur care pălea odată cu El “ Dar dacă nu vei face acest drum cu Dragoste, dacă nu vei iubi fiecare piatră de care te vei lovi în drumul tău spre Mine, dacă în Ziua cînd ne vom reîntîlni nu Mă vei privi cu Dragoste Adevărată, atunci să ştii că vraja care azi ne desparte se va transforma în 10 prăpastie Iar în Ziua aceea Mă vei vedea pentru ultima oară şi vei fi făcut şi Drumul degeaba” Dispăru Lumina Prinţului fermecat, dispăru podul de aur de afară, lăsînd fata de împărat cu ochii la flăcările din şemineu care rînjeau fericite spre ea, fericite că au sfătuit-o prost Plînse fata de se tăvăli pe scările castelului pînă la podul cu scripeţi Rîse toată curtea împărătească de ea pînă căzură oamenii în şanţul împrejmuitor Rîseră iar şi se bălăciră în apa din şanţ De pe metereze, ceilalţi petrecăreţi aruncau cu şampanie rîzînd în hohote Rîse pînă şi împăratu de aşa o minciună N-o crezură nici măcar cîinii de vînătoare din coteţe Cine mai crede azi, în epoca sateliţilor interplanetari, o asemena poveste ?! De ce ar fi crezut atunci cineva , ce, ei erau mai fraieri ?! Plecă prinţesa, aşa în rochia de nuntă Căută la case mari, mai mici, ajunse pînă la cele mai umile bordeie; bogaţi sau săraci , importanţi sau umili oamenii-i deschideau uşa, li se făcea milă de jegul dintre inelele ei cu diamante dar Nimeni nu ştia Drumul către o Împărăţie de care nu mai erau siguri că auziseră Străbătu pustiul munţilor înalţi, mlaştinile iazurilor fără peşte, văile părăsite de căprioare O încolţea pretutindeni flacăra hîdă a şemineului părintesc, luînd chip de fiară din ce în ce mai turbată Ea însă mergea înainte Pînă într-o zi cînd parcă nu mai avu putere să se ridice de unde căzu Atunci apăru lîngă ea o Doamnă pe care n-o mai văzuse niciodată Doamna o luă de braţ şi-o ridică O privi cu multă luare aminte “ Ce-i cu tine copila Mea ?” Fata de împărat ridică spre Ea ochii ei plînşi din care mai adineaori fugise Speranţa şi prinse putere să întrebe: “Mămucă, n-ai ştii Dumneata cum ajung eu la Împărăţia Mirelui meu?!” 11 “Ba ştiu” răspunse Doamna răspîndind miros bun de iasomie, trandafiri şi liliac fraged “Cum ajung? “ insistă fata “Depinde cum începi, fata Mea ! Că dacă începi aşa cum Mă întrebi pe Mine, nu vei ajunge decît tot pe drumuri sterpe, ca şi pînă acum — “Dar cum să încep Mămucă?” se miră realmente neştiutoare fata “Nu crezi că ar fi bine să începi cu cheia de aur a celor mai zăvorîte porţi ?” “Nu am nici o cheie la mine Mămucă, pe cuvîntul meu că nu am ” scînci fata “ Ba ai!”— “ Am?” “Da, ai Toţi oamenii au acea cheie de aur la sine, dar unii nu ştiu, alţii nu cred că o au, alţii nu vor să o folosească Ai desigur şi tu o asemenea cheie ” “ Unde este cheia mea? ” începu fata să se caute prin buzunarele de mult rupte ale fustei zdrenţuite - “ Cheia care poate deschide multe uşi se află pe buzele oricui caută sincer: ea se numeşte TE ROG!”… “TE rog” repetă în şoaptă fata ” Uitasem aceste cuvinte ! E aşa de mult de cînd nu le- am mai folosit, nici eu, nici alţii în preajma mea…Mămucă, TE rog, TE rog frumos, dacă ştii Matale drumul către împărăţia Prinţului acela fermecat ,arată-mi-l şi mie, că eu trebuie să ajung la EL” “Bine Să începem atunci cu începutul Ştii tu fata MEA cine este Prinţul ?” “Nu Mămucă, nu ştiu ” recunoscu fata “ Atunci, te voi întreba de ce ÎL cauţi ?” “Pentru că în ochii nimănui nu am văzut atîta blîndeţe, mai ales atunci cînd m-a certat Îl caut pentru că eu nu ştiu ce este Dragostea dar Cred că El ştie Vezi Tu Mămucă, eu pînă azi, am avut în palatul lui tătîne-miu orice mi-a dorit inima Absolut orice mi s-ar fi năzărit să am, se putea găsi, aduce sau cumpăra Dar pînă nu l-am 12 întîlnit pe acel Prinţ fermecat, nu mi-am dat seama că nu aveam Dragoste Înainte de a pleca de acasă, am întrebat pe mulţi dacă ei au Dragoste Oamenii mi-au ridicat miraţi din umeri : ” Dragoste” ? mă întrebau ei, ”Cum adică Dragoste ?! ” Iar eu n-am ştiut cum să le explic ce simt eu şi nici nu ştiu sigur dacă nevoia asta neapărată de a-L revedea pe Prinţul meu este chiar Dragostea Dar Cred că dacă l-aşi regăsi , aşi afla ce este Dragostea, chiar de la EL Şi mai Cred că dacă L-aşi reîntîlni, de data asta aşi rămîne lîngă EL în dragoste şi ar fi cel mai minunat cadou Uite de asta ÎL caut De asta Te rog Mămucă, eu chiar TE rog să mă îndrumi, dacă TU ştii, unde pot să-L găsesc pe Prinţul meu ” “ Sigur că ştiu fata MEA, doar vorbim despre FIUL MEU ! Ţi-am ieşit în cale pentru că vreau să te ajut Dacă ai fi umblat după nestematele sau onorurile de la curtea Împărăţiei Fiului Meu, nu ţi-aşi fi ieşit în întîmpinare, dar aşa, dacă tu cauţi Dragostea pe care Noi abia aşteptăm să o oferim celor care o doresc, atunci EU te voi ajuta să pleci la drum bun Uite, ia din mîna Mea încălţările şi toiagul ăsta de fier Ai grijă să nu rătăceşti în vechile tale drumuri Cu cît te vei întoarce mai mult înapoi, cu atît mai mult vei toci condurii de fier degeaba; iar dacă-I vei toci înainte să ajungi pe drumul cel Bun, apoi nu cred că vei mai ajunge la porţile Împărăteşti ale Fiului Meu “ “ Aşa de departe este “? se sperie fata “ Deh, zîmbi Doamna, depinde de tine Ai putea ajunge şi în cîteva zile Înainte de toate , du-te curajoasă către soare răsare Să laşi în urma ta partea mucegăită a copacilor din păduri Mai ales, să te uiţi la cupele florii soarelui : acolo unde-şi vor smerii ele frunţile pline de seminţe, acolo e drumul către Lumină Într- acolo este drumul care duce către Împărăţie : spre Lumină “ Cînd să încalţe saboţii de fier, fata împăratului simţi o mare uşurare pe spinarea ei ostenită : nici măcar celebra ei pereche de pantofi Charles Jourdain nu I se păruse 13 mai comodă Iar cînd întinse mîna după toiagul de fier, acesta veni singur prin aer în mîna ei neînvăţată cu asemenea unelte, I se potrivi cuminte între bătăturile noi din palmă şi se făcu nepreţuit de util , ca orice sprijin adevărat “ Ce să-ŢI mai dau ?” întrebă Doamna “ Puţină apă Te rog Mi-e sete “ zise fata Din văzduhul de unde se ridicase, Doamna îi întinse o cupă de lemn plină cu o băutură aurie “ Drum bun” auzi fata de împărat şi atît mai apucă: să-I sărute Doamnei poala neasemuit de frumosului EI veşmînt, ea care nici lui tătîne-su împăratu nu-I sărutase vreodată mîna… Ce să mai lungesc vorba, fata bătu atîta cale cîtă trebui şi Cred eu că pînă la urmă ajunse la Palatul Prinţului care o privi în ochi, o curăţă de osteneala drumului şi o invită să rămînă alături de cei care ÎL iubesc pe Prinţul de Aur al preaminunatei Sale MAICI pentru TOTDEAUNA Amin 